**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Nariadenie vlády Slovenskej republiky, ktorým sa vyhlasuje chránený areál Horný tok Chotčianky | |
| **Predkladateľ (a spolupredkladateľ)** | |
| Ministerstvo životného prostredia Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | Začiatok:    15.4.2021 Ukončenie: 29.4.2021 |
| **Predpokladaný termín predloženia na MPK\*** | Začiatok:    19.05.2021 Ukončenie: 08.06.2021 |
| **Predpokladaný termín predloženia na Rokovanie vlády   SR\*** | jún 2021 |

|  |
| --- |
| **2.  Definícia problému** |
| Nedostatočné plnenie záväzkov Slovenskej republiky vyplývajúcich z čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2) v platnom znení (ďalej len „smernica 92/43/EHS v platnom znení“) pokiaľ ide o vyhlasovanie lokalít zapísaných v zozname lokalít európskeho významu. Dôvodom vyhlásenia navrhovaného chráneného areálu (CHA) Horný tok Chotčianky je aj formálne oznámenie Európskej komisie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a stanovenia cieľov ochrany a opatrení na ich dosiahnutie (napr. v rámci programov starostlivosti). |
| **3.  Ciele a výsledný stav** |
| Zabezpečenie priaznivého stavu biotopu európskeho významu a biotopov druhu živočícha európskeho významu, ktoré sú predmetom ochrany navrhovaného CHA Horný tok Chotčianky a zároveň zabezpečenie plnenia medzinárodných záväzkov ochrany európskej sústavy chránených území Natura 2000. |
| **4.  Dotknuté subjekty** |
| Vlastníci a správcovia dotknutých pozemkov, obce, záujmové združenia, dotknuté orgány štátnej správy, vrátane dotknutých organizácií v ich zriaďovacej pôsobnosti, verejnosť. |
| **5.  Alternatívne riešenia** |
| Alternatívne riešenie sa týka celkovo vyhlásenia/nevyhlásenia CHA Horný tok Chotčianky. Dôvodom vyhlásenia CHA Horný tok Chotčianky je splnenie požiadavky vyplývajúcej z čl. 4 ods. 4 smernice 92/43/EHS v platnom znení, podľa ktorého členské štáty určia lokality uvedené v národnom zozname lokalít európskeho významu ako osobitné chránené územia a stanovia priority v oblasti ochrany a potrebné opatrenia, najneskôr do šiestich rokov. V prípade nevyhlásenia CHA Chotčianky nebude splnená požiadavka na vyhlásenie a na stanovenie cieľov ochrany a opatrení na ich dosiahnutie. |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ** |
|  |
| **8.  Preskúmanie účelnosti\*\*** |
|  |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |

|  |
| --- |
| **10.  Poznámky** |
| CHA Horný tok Chotčianky je vymedzený na vodnom toku Chotčianka v úseku od 20,170 riečneho kilometra (rkm) po 21,200 rkm a zahŕňa vodný tok, štrkové lavice v rôznom stupni zarastenia vegetáciou a porasty vzrastlej brehovej a sprievodnej vegetácie lemujúce koryto vodného toku. V súčasnosti nie je potrebné realizovať v území žiadne asanačné, rekonštrukčné, regulačné alebo iné zásahy a ďalšie preventívne alebo nápravné opatrenia. Realizáciu asanačných alebo rekonštrukčných zásahov alebo preventívnych, či nápravných opatrení si môžu vyžiadať nepredvídateľné krízové situácie súvisiace s prívalovými vodami a povodňami, prípadne zosuvmi pôdy, keďže nad chráneným územím, v jeho západnej, dolnej a strednej časti, sa nachádza zosuvné územie.  V CHA Horný tok Chotčianky je identifikovaný správca pozemkov - štátny podnik Slovenský vodohospodársky podnik (ďalej len „SVP, š. p.“), ktorý spravuje vodný tok Chotčianka, a dotknutý subjekt Správa a údržba ciest Prešovského samosprávneho kraja, ktorá spravuje úsek cesty III. triedy, ktorej ochranné pásmo zasahuje do CHA Horný tok Chotčianky. Činnosti vyplývajúce pre tieto subjekty z príslušnej legislatívy [zákon č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov (vodný zákon); zákon č. 135/1961 Zb. o pozemných komunikáciách (cestný zákon) v znení neskorších predpisov] môže orgán ochrany prírody obmedziť výlučne za účelom zachovania stavu predmetov ochrany CHA Horný tok Chotčianky. Predpokladané je možné obmedzenie rozsahu alebo lokalizácie činností. Toto neplatí pri povodňových stavoch, kedy je ochrana majetku a životov nadradená iným záujmom, ak pôjde o bezprostredné odvrátenie následkov povodní. Nie sú predpokladané dodatočné náklady na hospodárenie štátnych podnikov. CHA Horný tok Chotčianky je súčasťou územia patriaceho do zväzového revíru Miestnej organizácie Slovenského rybárskeho zväzu Stropkov (4-1680-1-1 Ondava č. 4). K stretom záujmov môže dôjsť pri zarybňovaní toku nepôvodnými druhmi rýb.  Štátna ochrana prírody Slovenskej republiky (ŠOP SR) a jej organizačná zložka Správa Chránenej krajinnej oblasti Východné Karpaty bude zodpovedná za vykonanie potrebných opatrení v oblasti monitoringu a komunikácie s verejnosťou, ktoré budú zamestnanci ŠOP SR vykonávať v rámci pracovnej náplne.  CHA Horný tok Chotčianky bude po jeho vyhlásení zapísaný v katastri nehnuteľností (§ 51 ods. 5 zákona), v Štátnom zozname osobitne chránených častí prírody a krajiny (§ 51 ods. 4 zákona) a pre potreby praxe budú na Okresnom úrade Stropkov uložené grafické podklady, v ktorých je zakreslená hranica CHA Horný tok Chotčianky.  Vyhlásením CHA Horný tok Chotčianky nevzniknú nové pracovné miesta a ani nedôjde k zániku pracovných miest. Vyhlásenie CHA Horný tok Chotčianky nebude mať vplyv na fungovanie trhu práce, na špecifické vekové skupiny zamestnancov ani nebude mať špecifické negatívne dôsledky pre isté skupiny profesií, skupín zamestnancov či živnostníkov.  Na základe uvedených skutočností Ministerstvo životného prostredia Slovenskej republiky (MŽP SR) vyhodnotilo, že vyhlásenie CHA Horný tok Chotčianky nebude mať vplyv na podnikateľské prostredie. |
| **11.  Kontakt na spracovateľa** |
| Ing. Janka Guzmová, sekcia ochrany prírody, biodiverzity a odpadového hospodárstva MŽP SR (janka.guzmova@enviro.gov.sk). |
| **12.  Zdroje** |
| Doložka vplyvov bola vypracovaná v spolupráci so ŠOP SR (marta.mutnanova@sopsr.sk). |
| **13.  Stanovisko Komisie pre posudzovanie vybraných vplyvov z PPK** |
| Stála pracovná komisia na posudzovanie vybraných vplyvov neuplatnila v stanovisku č. 055/2021 zo dňa 29.04.2021 k materiálu žiadne pripomienky ani odporúčania.  Stála pracovná komisia na posudzovanie vybraných vplyvov vyjadrila **súhlasné stanovisko** s materiálom predloženým na predbežné pripomienkové konanie. |